সখীপুরে প্রতিবন্ধীদের মাঝে নগদ অর্থ বিতরণ
টাঙ্গাইলের সখীপুর উপজেলার প্রতিবন্ধীদের মাঝে নগদ অর্থ বিতরণ করা হয়েছে। গত কয়েকদিন ধরে উপজেলার প্রায় ৮০ জন প্রতিবন্ধিদের মাঝে এ অর্থ বিতরণ করা হয়। উপজেলার কুতুবপুর গ্রামের নাম প্রকাশে অনিচ্ছুক এক আমেরিকান প্রবাসীর ব্যক্তিগত তহবিল থেকে এ অর্থ প্রদান করা হয়।
এ সময় প্রতিজনকে পাঁচশত টাকা করে দেওয়া হয়। এ বিষয়ে উপজেলা প্রতিবন্ধী উন্নয়ন ফোরামের সভাপতি সুমন সরকার বলেন, শুধু দেশের এ মহামারী সময়ে প্রতিবন্ধীরা অসহায় নয় এরা সারাজীবনের জন্য অসহায়। নাম প্রকাশে অনিচ্ছুক ওই আমেরিকান প্রবাসী প্রতিবন্ধীদের মাঝে নগদ অর্থ বিতরণ করে মানবিকতার পরিচয় দিয়েছেন।